open-index/open-wikipedia-markdown huggingface dataset:
ছিংতাও

**ছিংতাও** () চীনের শানতুং প্রদেশের পূর্বভাগের একটি প্রধান নগরী। এটি চীনের পীত সাগর উপকূলের উপরে অবস্থিত। নগরীটি এশিয়া ও ইউরোপকে সংযোগকারী এক অঞ্চল, এক পথ  নামক চীনা সরকারী উদ্যোগের একটি প্রধান কেন্দ্র। শানতুং প্রদেশের সব নগরীর মধ্যে ছিংতাও নগরীর স্থূল অভ্যন্তরীণ উৎপাদন সর্বোচ্চ। প্রশাসনিকভাবে এটিকে উপ-প্রাদেশিক স্তরের মর্যাদা দিয়ে পরিচালনা করা হয়। ছিংতাও উপ-প্রাদেশিক নগর এলাকার অধীনে ছয়টি পৌরজেলা এবং চারটি উপজেলা-স্তরের নগরী অবস্থিত। ২০১৪ সালের প্রাক্কলন অনুযায়ী ছিংতাও পৌর এলাকাতে প্রায় ৬২ লক্ষ অধিবাসী রয়েছে। নগরীটি শানতুং উপদ্বীপের বিপরীতে, পীত সাগরের উপকূলে অবস্থিত এবং এর সাথে উত্তর-পূর্বে ইয়েনথাই, পশ্চিমে ওয়েইফাং এবং দক্ষিণ-পশ্চিমে রিচাও নগরীর সীমানা রয়েছে।

ছিংতাও একটি প্রধান সমুদ্রবন্দর ও নৌঘাঁটি। এটি একই সাথে একটি আর্থ-বাণিজ্যিক কেন্দ্র। এখানে হাইয়ার ও হাইসেন্স নামক ইলেকট্রনীয় পণ্য উৎপাদনকারী ব্যবসা প্রতিষ্ঠানগুলির প্রধান কার্যালয় অবস্থিত। ছিংতাও নগরীর প্রধান নগর এলাকাটি থেকে হুয়াংতাও জেলা পর্যন্ত চিয়াওচৌ উপসাগরের উপর দিয়ে বিশ্বের দীর্ঘতম সমুদ্র সেতুটি নির্মাণ করা হয়েছে। ছিংতাও নগরীটি বিংশ শতাব্দীর শুরুতে প্রায় দেড় দশক ধরে (১৮৯৮-১৯১৪) জার্মানদের দখলে ছিল।  নগরীর ঐতিহাসিক, জার্মান-শৈলীর স্থাপত্যে নির্মিত ভবনগুলি এবং ছিংতাও মদ চোলাইখানা, যা কিনা চীনের ২য় বৃহত্তম মদ চোলাইখানা, সেই জার্মান দখলদারির সময়ের সাক্ষী।

২০২০ সালের বৈশ্বিক আর্থিক কেন্দ্রসমূহের সূচীতে ছিংতাও বিশ্বে ৪৭তম স্থান অধিকার করে। ২০০৭ সালের চীনা নগরীসমূহের বেইজিং সম্মেলনে প্রকাশিত *চীনা নগরীসমূহের মার্কা মূল্য প্রতিবেদনে* ছিংতাও চীনের সেরা দশটি নগরীর একটি হিসেবে নির্বাচিত হয়েছিল।  ২০০৯ সালে নগরী প্রতিযোগিতামূলকতা সংক্রান্ত চীনা গবেষণা কেন্দ্রের প্রতিবেদনে ছিংতাও চীনের সর্বাধিক বাসযোগ্য নগরীর মর্যাদা লাভ করে। 

২০২০ সালের বিজ্ঞান নগরীসমূহের নেচার সাময়িকীর সূচক অনুযায়ী ছিংতাও বৈশ্বিক বৈজ্ঞানিক গবেষণার অন্যতম প্রধান একটি কেন্দ্র।  এখানে বেশ কিছু উল্লেখযোগ্য বিশ্ববিদ্যালয় আছে, যেমন চীন মহাসাগর বিশ্ববিদ্যালয় এবং চীন পেট্রোলিয়াম বিশ্ববিদ্যালয়।

## তথ্যসূত্র

বিষয়শ্রেণী:চীনের শহর
বিষয়শ্রেণী:চীনের জনবহুল উপকূলীয় স্থান
বিষয়শ্রেণী:চীনের বন্দর শহর ও নগর
পদমদীর নবাব

**পদমদি নবাব এস্টেট** বাংলার একটি জমিদারী এস্টেট যেটি বর্তমান বাংলাদেশে বাংলাদেশের রাজবাড়ী জেলায় অবস্থিত।

## ইতিহাস

### উৎপত্তি
১৬০৭ সালে মুঘল সম্রাট জাহাঙ্গীরের ইসলামি ধর্মগুরু এবং ইরাকি অভিবাসী সৈয়দ শাহ পাহলোয়ান, যার পরিবার প্রাথমিক কালের মুসলিম প্রচারক এবং ধর্মপ্রচারকদের সমন্বয়ে গঠিত হয়েছিল, তার এক আদেশে এই জায়গির প্রতিষ্ঠিত হয়েছিল। পরবর্তিতে জমিদারির দায়িত্ব পান তার জামাতা সৈয়দ শাহ সাদুল্লাহ মীর। পরিবারটি ইসলামি নবী মুহাম্মদের বংশধর বলে দাবি করেছে যার জন্য তারা "সৈয়দ" উপাধি ব্যবহার করেছিল।

### ইম্পেরিয়াল সার্ভিস
মোগল সম্রাট শাহজাহান মোগল আর্টিলারি কমান্ড করার জন্য এই পরিবারকে 'মীর' উপাধি দিয়েছিলেন। পরে পরিবারের সদস্যরা ব্রিটিশ ভারতীয় সেনা, পাকিস্তান সেনাবাহিনী এবং বেঙ্গল আর্মির আর্টিলারি কর্পসেও দায়িত্ব পালন করেছিলেন। একাত্তরে, এস্টেটের সদস্যরা সক্রিয়ভাবে বাংলাদেশের জন্য বাংলাদেশের মুক্তিযুদ্ধে অংশ নিয়েছিল।

## পরিবার
পরিবারটি বাংলাদেশের টাঙ্গাইল শহরে অবস্থিত এস্টেট অফ দেলদুয়ারের সদস্যদের সাথে বৈবাহিক সম্পর্ক স্থাপন করে। পদমদি এস্টেটটি বর্তমান বাংলাদেশের পদ্মা (গঙ্গা) নদীর পাশে অবস্থিত। এই পরিবারের উল্লেখযোগ্য কিছু ব্যক্তির বিবরণ নিচে দেওয়া হল।

* **সৈয়দ মীর আলী আহম্মেদ**: বালিয়াকান্দি উপজেলার পদমদী গ্রামের মীর আলী আহম্মেদ জন্ম গ্রহন করেন। তিনি পদমদী সৈয়দ বংশের প্রথম সরকারী চাকুরীজীবি। তিনি ২২ থানার দারোগা ছিল। 

* **সৈয়দ মীর আলী আশরাফ খান বাহাদুর**: তিনি ডেপুটি কালেক্টর ছিলেন। ঢাকার মানওয়ার চর ক্রয় করে জমিদারী লাভ করেন। কোম্পানী বাহাদুর হতে তিনি খান বাহাদুর খেতাব অর্জন করেন। মীর আলী আশরাফ খান বাহাদুর তার জমিদরী ১৫৭ নং কালেক্টরী তৌজির ১৪ আনা অংশ জন কল্যানে ওয়াকফ করে দেন। 

* **নবাব সৈয়দ মীর মোহম্মদ আলী**: তিনি ১৮৩০ সাল থেকে ১৯০৫ সাল পর্যন্ত ডাকসাইটে নবাব ছিলেন। তিনি কুষ্টিয়াতে ১৮৩৫ সালে নওয়াব হাই স্কুল প্রতিষ্ঠা করেন। এটিই বাংলাদেশের প্রথম এবং উপমহাদেশের দ্বিতীয় হাই স্কুল। ১৮৪০ সালে তিনি নিজ গ্রাম পদমদীতে একটি ইংলিশ বাংলা স্কুল প্রতিষ্ঠা করেন। এটাই বৃহত্তর ফরিদপুর জেলার প্রথম স্কুল। বিষাদ সিন্ধু খ্যাত মীর মশাররফ হোসেন উক্ত স্কুলের ছাত্র ছিলেন। ১৮৭৭ সালে গঠিত ন্যাশনাল মহামেডান এসোসিয়েশনের প্রতিষ্ঠাতাদের মধ্যে তিনি অন্যতম ছিলেন। 

* '''মীর মোশাররফ হোসেন''': একাধারে ঔপন্যাসিক, নাট্যকার, প্রাবন্ধিক। তাঁর দাদা মীর ইব্রাহীমের পৈত্রিক নিবাস রাজবাড়ী জেলার বালিয়াকান্দি উপজেলার নবাবপুর ইউনিয়নের পদমদী গ্রামে। কলকাতার সংবাদ প্রভাকর ও কুমারখালীর গ্রামবার্তা প্রকাশিকা পত্রিকার মফস্বল সাংবাদিকের দায়িত্ব পালন করেন। তার উল্লেখযোগ্য গ্রন্থ হলো জমিদার দর্পণ, বিষাদ সিন্ধু, গাজী মিয়াঁর বস্তানী, প্রেম পারিজাত ইত্যাদি। শেষ জীবন তিনি পদমদীতে কাটান। ১৯১১ সালে তার মৃত্যুর পর পদমদীতেই তাকে সমাধিস্থ করা হয়।

## বিলোপ
১৯৫৪ সালে তৎকালীন পাকিস্তান সরকার ভূমিহীন দরিদ্রদের মধ্যে সম্পত্তি সমানভাবে বিতরণ করার আদেশের মাধ্যমে ১৯৫৪ সালে সকল জমি দখল করে নেয়। এস্টেটটি দুই থানায় (বাংলাদেশের ক্ষুদ্রতম প্রশাসনিক ইউনিট) ভাগ করা হয়েছিল, যা বর্তমানে রাজবাড়ি জেলার অন্তর্গত বালিয়াকান্দি এবং পাংশা। পরিবার এখনও বেশিরভাগ জমির অধিকারী।

লেফটেন্যান্ট কর্নেল সৈয়দ মীর আলী ইমাম আল মামুন পরিবারের বর্তমান প্রধান।

## তথ্যসূত্র


বিষয়শ্রেণী:বাংলাদেশের ইতিহাস
বিষয়শ্রেণী:বাঙালি জমিদার
কুমিল্লা-১২

**কুমিল্লা-১২** আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।

## সীমানা

## ইতিহাস
কুমিল্লা-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ২০০৬ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র

## বহিঃসংযোগ

* সেফোস "গণপ্রজাতন্ত্রী বাংলাদেশ"

বিষয়শ্রেণী:কুমিল্লা জেলার জাতীয় সংসদীয় বিলুপ্ত আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:২০০৬-এ বিলুপ্ত
বিষয়শ্রেণী:কুমিল্লা জেলা
বিআইবিএসওয়াইএস

[থাম্ব| ওড়িয়া অনুসন্ধান পৃষ্ঠার [স্ক্রিনশট, বার্গেন গ্রন্থাগার বিশ্ববিদ্যালয়ের "উইকিপিডিয়া" এর জন্য অনুসন্ধান দেখাচ্ছে|সংযোগ=Special:FilePath/Bibsys_Orio_screenshot.png]]
থাম্ব|উন্নত অনুসন্ধানের ক্ষেত্রটি দেখিয়ে বিবিসির পুরানো জিজ্ঞাসা সংস্করণের স্ক্রিনশট|সংযোগ=Special:FilePath/Bibsys_Ask_screenshot.png
**বিআইবিএসওয়াইএস** হলো একটি প্রশাসনিক সংস্থা যা নরওয়ে শিক্ষা ও গবেষণা মন্ত্রণালয় কর্তৃক সংগঠিত ও প্রতিষ্ঠিত।তারা শেখার, শিক্ষাদান এবং গবেষণা সাথে সম্পর্কিত তথ্য, বিনিময়, জায়গা এবং পুনরুদ্ধার সরবরাহ করে ।ঐতিহাসিক ভাবে মেটাডাটা গ্রন্থাগার সংস্থার সাথে সম্পর্কিত।

বিআইবিএসওয়াইএস নরওয়ের সমস্ত কলেজ, বিশ্ববিদ্যালয়,গবেষণা সংস্থার ও জাতীয় গ্রন্থাগারগুলির একসাথে কাজ করছে।

* থাম্ব|Image- BIBSYSওপেন এক্সেস নরওয়ে

বিষয়শ্রেণী:গ্রন্থাগার তালিকাপ্রণয়ণ ও শ্রেণিবিভাগ
বিষয়শ্রেণী:১৯৭২-এ প্রতিষ্ঠিত সরকারি সংস্থা
বিচিত্রানুষ্ঠান

থাম্ব|উদাহরণ হুপ ডি ডু
**বিচিত্রানুষ্ঠান** (ইংরেজি Variety show, variety arts, বা variety entertainment) বলতে এমন এক ধরনের বিনোদনমূলক অনুষ্ঠানকে বোঝায়, যাতে বিচিত্র প্রকারের পরিবেশন শিল্পের সমাবেশ ঘটে, যেমন সঙ্গীত পরিবেশন, হাস্যরসাত্মক একাঙ্কিকা, জাদু, কসরতবাজি, ভোজবাজি বা বাজিকরি, মায়াস্বর, ইত্যাদি। সাধারণত একজন অনুষ্ঠান পরিচালক বা টেলিভিশনে সম্প্রচারিত বিনোদন অনুষ্ঠান হলে একজন উপস্থাপক থাকেন, যিনি অনুষ্ঠানটির বিভিন্ন শিল্পীদেরকে উপস্থাপন করেন। পাশ্চাত্যে বিশেষত ইংরেজিভাষী বিশ্বে বিচিত্রানুষ্ঠান প্রথমে ভিক্টোরীয় যুগ থেকে বেতারে এবং পরবর্তীতে টেলিভিশন মাধ্যমে প্রবেশ করে। ১৯৪০-র দশক থেকে ১৯৮০-র দশক পর্যন্ত বিচিত্রানুষ্ঠানগুলি ইংরেজিভাষী টেলিভিশন মাধ্য্যমের প্রধান একটি উপাদান ছিল।

বিচিত্রানুষ্ঠানগুলি এখনও বিশ্বের কিছু কিছু দেশে ও অঞ্চলে ব্যাপকভাবে প্রচলিত, যেমন যুক্তরাজ্যের *[[রয়েল ভ্যারাইটি পারফর্মেন্স]]* এবং দক্ষিণ কোরিয়ার রানিং ম্যান অনুষ্ঠানগুলি। তবে বিশ্বের বিভিন্ন দেশে টেলিভিশনের চ্যানেলের সংখ্যাবৃদ্ধি ও দর্শক-শ্রোতাদের পছন্দের বিবর্তনের কারণে এইসব বিচিত্রানুষ্ঠানের জনপ্রিয়তায় কিছু ভাটা পড়েছে। তা সত্ত্বেও পাশ্চাত্যে শেষরাতের টেলিভিশন অনুষ্ঠানগুলিতে এইসব বিচিত্রানুষ্ঠানের প্রভাব এখনও পরিলক্ষিত হয়, যেমন উত্তর আমেরিকাতে শেষ রাতের কথোপকথন অনুষ্ঠানগুলি বা মার্কিন এনবিসি চ্যানেলের *[[স্যাটার্ডে নাইট লাইভ]]* নামক ধারাবাহিক সাপ্তাহিক বিচিত্রানুষ্ঠান (১৯৭৫ থেকে অদ্যাবধি প্রচারিত) এখনও খুবই জনপ্রিয়।

বিষয়শ্রেণী:নাট্যকলার শাখা
বিষয়শ্রেণী:টেলিভিশন অনুষ্ঠানের প্রকার
বিষয়শ্রেণী:বিচিত্রানুষ্ঠান
বিষয়শ্রেণী:টেলিভিশন পরিভাষা
গ্যাংটক পৌরসংস্থা

**গ্যাংটক পৌরসংস্থা** হল নাগরিক সংস্থা যা ভারতের সিকিমের গ্যাংটক শহর পরিচালনা করে। 

## কাঠামো
এই কর্পোরেশনটি ১৭ টি ওয়ার্ড নিয়ে গঠিত এবং একটি মেয়র নেতৃত্বে আছেন যিনি একজন ডেপুটি মেয়র এবং ওয়ার্ডগুলির প্রতিনিধিত্বকারী ১৩ জন কাউন্সিলর সভাপতিত্ব করেন। মেয়র প্রথম-অতীত-পরবর্তী ভোটদান পদ্ধতির মাধ্যমে নির্বাচিত হন এবং ডেপুটি মেয়র তাদের সংখ্যার মধ্যে থেকে কর্পোরেশন দ্বারা নির্বাচিত হন।

## তথ্যসূত্র

বিষয়শ্রেণী:ভারতের পৌর এলাকা
বিষয়শ্রেণী:ভারতের পৌর নিগম
বিষয়শ্রেণী:গ্যাংটক
জাদুবাস্তবতাবাদ

**জাদুবাস্তবতাবাদ** (**জাদু বাস্তববাদ** বা **অবিশ্বাস্য বাস্তবতা** হিসেবেও পরিচিত) কল্পকাহিনী এবং সাহিত্যের একটি ধারা, যা জাদুময় উপাদান বা উপস্থাপনার মধ্য দিয়ে আধুনিক বিশ্বের এক বাস্তব দৃষ্টিভঙ্গি রচনা করে। *জাদুবাস্তবতাবাদ*, সম্ভবত সবচেয়ে প্রচলিত শব্দ, যা প্রায়শই উপন্যাস এবং নাটক পরিবেশনায় দেখা যায়, অন্যথায় বাস্তব-জগতে বা জাগতিক পরিবেশে উপস্থাপিত জাদুকরী বা অতিপ্রাকৃত ঘটনাগুলি বিশেষত সাহিত্যের জাদুবাস্তবতার উল্লেখ করে। কিছু জাদু উপাদান অন্তর্ভুক্ত করা সত্ত্বেও, এটি সাধারণত কল্পনার থেকে আলাদা ধরনের হিসেবে বিবেচিত হয়, কারণ জাদুবাস্তবতাবাদ কৌশল বাস্তবের বিশদ বা বর্ণনা যথেষ্ট পরিমাণে ব্যবহার করে এবং বাস্তবের সাপেক্ষে একটি বক্তব্য দেওয়ার জন্য জাদুবাস্তব উপাদানগুলি প্রয়োগ করে, যখন অলীক কল্পকাহিনীগুলি প্রায়শই বাস্তবতা থেকে আলাদা রূপ লাভ করে থাকে। জাদুবাস্তবতাবাদকে প্রায়শই বাস্তব এবং জাদুকর উপাদানগুলির সংমিশ্রণ হিসেবে দেখা যায় যা সাহিত্যিক বাস্তবতাবাদ বা কল্পনার চেয়ে অধিক পরিবেষ্টক লিখনের গঠনে নির্মাণ করে।

## তথ্যসূত্র

;সূত্র

* 
* 


বিষয়শ্রেণী:দৃশ্যকলার শাখা
বিষয়শ্রেণী:চলচ্চিত্রের ধরন
বিষয়শ্রেণী:লাতিন আমেরিকান সাহিত্য
বিষয়শ্রেণী:বাস্তবতাবাদ
বিষয়শ্রেণী:দৃশ্যকলার বর্গ
দিওনিসিয়ো মেহিয়া

**দিওনিসিয়ো মেহিয়া ভিয়েইরা** (; ৬ জানুয়ারি ১৯০৭ – ১৭ জুলাই ১৯৬৩; **দিওনিসিয়ো মেহিয়া** নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আতলান্তে এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২৯–৩০ মৌসুমে, মেক্সিকীয় ক্লাব আতলান্তের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন, যেখানে তিনি ৫ মৌসুম অতিবাহিত করেছেন; অতঃপর ১৯৩৪ সালে তিনি অবসর গ্রহণ করেছিলেন।

১৯৩০ সালে, মেহিয়া মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি সর্বমোট ৪ ম্যাচে ৭টি গোল করেছিলেন। তিনি মেক্সিকোর হয়ে ১টি ফিফা বিশ্বকাপে (১৯৩০) অংশগ্রহণ করেছিলেন।

## ব্যক্তিগত জীবন
দিওনিসিয়ো মেহিয়া ভিয়েইরা ১৯০৭ সালের ৬ই জানুয়ারি তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৩ সালের ১৭ই জুলাই তারিখে ৫৬ বছর বয়সে মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 

বিষয়শ্রেণী:১৯০৭-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:মেক্সিকীয় ফুটবলার
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:১৯৩০ ফিফা বিশ্বকাপের খেলোয়াড়
বিষয়শ্রেণী:মেক্সিকোর অলিম্পিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:১৯২৮ গ্রীষ্মকালীন অলিম্পিকের ফুটবলার
শ্রমিক সংঘ

**শ্রমিক সংঘ** বলতে একাধিক অভিন্ন লক্ষ্য অর্জনের উদ্দেশ্যে একত্রিত শ্রমিকদের এক ধরনের সংগঠনকে বোঝায়। এইসব লক্ষ্যগুলির মধ্যে তাদের জীবিকা বা পেশার অখণ্ডতা রক্ষা করা, নিরাপত্তার আদর্শ বা মানগুলি উন্নত করা, উন্নততর মজুরি আদায়, উন্নততর সুবিধা আদায় (যেমন ছুটি, স্বাস্থ্যবীমা, অবসর ভাতা, ইত্যাদি), উন্নততর কাজের পরিবেশ নিশ্চিতকরণ, ইত্যাদি থাকতে পারে। শ্রমিক সংঘ এসব ব্যাপারে ব্যবসা প্রতিষ্ঠানের মালিক, নিয়োগকর্তা বা ব্যবস্থাপনা পরিষদের সাথে দর কষাকষিতে অধিকতর ক্ষমতা প্রদর্শন করতে পারে, যা এককভাবে কোনও শ্রমিকের পক্ষে করা সম্ভব হয় না। শ্রমিক সংঘের সদস্যরা নিয়মিত চাঁদা প্রদানের মাধ্যমে শ্রমিক সংঘের প্রাতিষ্ঠানিক সংগঠন, এর প্রধান কার্যালয় ও আইন দলের কর্মকাণ্ডগুলিতে অর্থায়ন নিশ্চিত করে। সংঘের ভেতরে গণতান্ত্রিক উপায়ে স্বেচ্ছাসেবী শ্রমিকদের মধ্য থেকে প্রতিনিধি নির্বাচন করা হয়।

শ্রমিক সংঘ নির্বাচিত নেতৃবৃন্দ ও দরকষাকষি সমিতির মাধ্যমে সংঘের সাধারণ সদস্যদের প্রতিনিধিত্ব করেন ও কাজে নিয়োগকর্তাদের সাথে দর কষাকষি ও শ্রমিক চুক্তি সংক্রান্ত আপোসরফা করেন। শ্রমিক সংঘগুলি সবচেয়ে সাধারণ উদ্দেশ্য হল তাদের "কর্মসংস্থানের শর্তাবলি বজায় রাখা বা উন্নত করা।" এগুলির মধ্যে মজুরি বা বেতন, কাজের নিয়মকানুন, পেশাগত স্বাস্থ্য ও নিরাপত্তার আদর্শ, অভিযোগ পদ্ধতিসমূহ, কর্মচারীদের মর্যাদা নির্ধারক নিয়ম যেমন পদোন্নতি, চাকুরি থেকে অব্যাহতির জন্য ন্যায়সম্মত কারণ ও শর্তাবলি, এবং চাকুরির বা কর্মসংস্থানের সুযোগসুবিধা, ইত্যাদি উল্লেখ্য।

শ্রমিক সংঘগুলিতে কোনও নির্দিষ্ট পেশার দক্ষ শ্রমিকেরা একত্রিত ও সংগঠিত হতে পারে, যাকে বৃত্তিগত শ্রমিক সংঘবাদ (Craft unionism) বলা হয়। আবার বিভিন্ন পেশার শ্রমিকদের একটি মিশ্রণ একত্রিত হয়ে শ্রমিক সংঘ গঠন করতে পারে, যাকে সাধারণ শ্রমিক সংঘবাদ (General unionism) বলে।

## তথ্যসূত্র

বিষয়শ্রেণী:শ্রমিক সংঘ
বিষয়শ্রেণী:শ্রম সম্পর্ক
ফাইভ মিনিট ক্র্যাফট্‌স

**ফাইভ-মিনিট ক্র্যাফট্‌স** হচ্ছে একটি নিজে নিজে কোনো কাজ করা (DIY- DO IT YOURSELF) শেখানোর একটি ইউটিউব চ্যানেল যেটা সাইপ্রাসের লিমাসল ভিত্তিক একটি সংস্থা এবং দ্যাসুল পাব্লিকেশনের মালিকানাধীন। এটি ১২ই মার্চ ২০২২ সালের গণনা অনুযায়ী ইউটিউবের ১১তম সর্বোচ্চ সংখ্যক গ্রাহকবিশিষ্ট চ্যানেল। চ্যানেলটি অস্বাভাবিক এবং সম্ভাব্য বিপজ্জনক "লাইফ-হ্যাক" এবং "ক্লিকবেইট"-এর উপর নির্ভরতার জন্য সমালোচিত হয়েছে।

## ভিডিও বিন্যাস
ফাইভ মিনিট ক্র্যাফট্সে‌র অধিকাংশ ভিডিও মূলত পূর্বে ফেসবুক ও ইনস্টাগ্রাম নামক সামাজিক যোগাযোগ মাধ্যমে চালু করা ভিডিওগুলির সংকলন। হস্তশিল্প এবং লাইফ-হ্যাক-ই মূলত এই চ্যানেলের প্রধান বিষয়বস্তু।  কীভাবে ফর্ম্যাট গুলোতে নকশা করা হয় সেটা দেখানো হয়, পাশাপাশি বিজ্ঞানের বিভিন্ন মজার মজার ভিডিও করা হয়ে থাকে।

চ্যানেলের ভিডিওগুলি এমন এক ভঙ্গিতে করা হয় যেখানে আলোকচিত্রগ্রহণ যন্ত্রের দৃষ্টি টেবিলের একটি নির্দিষ্ট স্থানে নিবদ্ধ করা থাকে এবং একটি ব্যাক্তির হাত ফ্রেমের ভেতরে অবস্থান করে নানা কাজ করে বিভিন্ন ধরনের জিনিস তৈরী করে কিছু বস্তু ব্যবহার করে। টিউবফিল্টারের মতে চ্যানেলটি শিশু উপযোগী ডিআইওয়াই ভিডিওর প্রস্তুতকারী।

## আরও দেখুন

*সর্বাধিক গ্রাহকবিশিষ্ট ইউটিউব চ্যানেলের তালিকা
*সর্বাধিক দর্শিত ইউটিউব চ্যানেলের তালিকা

বিষয়শ্রেণী:ইংরেজি ভাষার ইউটিউব চ্যানেল
বিষয়শ্রেণী:২০১৬-এ প্রতিষ্ঠিত ইন্টারনেট সম্পত্তি
মাওলা ব্রাদার্স

**মাওলা ব্রাদার্স** বাংলাদেশের ঢাকায় অবস্থিত বই প্রকাশনা সংস্থা। ১৯৫৪ সা‌লে এটি প্রতিষ্ঠিত হয়। বিষয় ও গুণ-মানসম্মত সর্বাধিক বই প্রকাশের জন্য বাংলা একাডেমি ২০১৫ সালে মাওলা ব্রাদার্সকে চিত্তরঞ্জন সাহা স্মৃতি পুরস্কার প্রদান করে।

## প্রকাশনা
প্র‌তিষ্ঠার সময়ে মাওলা ব্রাদার্স মূলত শিক্ষামূলক পুস্তক প্রকাশনা করতো। ১৯৬১ সা‌লে আবদুশ শাকুরের *ক্ষীয়মাণ* এবং পরবর্তীতে সৈয়দ শামসুল হকের *রক্তগোলাপ*, *অনুপম দিন*, *সীমানা ছা‌ড়িয়ে*; ১৯৯৬ সালের ফেব্রুয়ারিতে আখতারুজ্জামান ইলিয়াসের উপন্যাস *[[খোয়াবনামা]]* প্রকাশ করে। 

## তথ্যসূত্র

## বহিঃসংযোগ
*

বিষয়শ্রেণী:বাংলাদেশের বই প্রকাশনা কোম্পানি
*
বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
দৈনন্দিন জীবন-কৌশল

**দৈনন্দিন জীবন-কৌশল** (ইংরেজি "লাইফহ্যাক" lifehack) বলতে এমন কোনও সময়-সাশ্রয়ী, দক্ষ ও দ্রুত কার্যকর পদ্ধতি বা কৌশলকে বোঝায় যা ব্যক্তির দৈনন্দিন জীবনে নিয়মিতভাবে উদ্ভূত কোনও সমস্যার দ্রুত সমাধান করে, কোনও দৈনন্দিন কাজকে অধিকতর সরল করে ও ঐসব কাজে বিফলতাজনিত নৈরাশ্য হ্রাস করে। এর ফলে ব্যক্তির দৈনন্দিন জীবনে উৎপাদনশীলতা ও কর্মদক্ষতা বৃদ্ধি পায়। যেসব ব্যক্তি এই ধরনের পদ্ধতি বা কৌশল ব্যবহার করে, তাদেরকে **দৈনন্দিন জীবন-কৌশলী** (ইংরেজি "লাইফহ্যাকার" lifehacker) এবং তাদের এই কর্মকাণ্ডকে "দৈনন্দিন জীবন-কৌশল প্রয়োগ" (ইংরেজি "লাইফ হ্যাকিং" lifehacking) বলা হয়।

দৈনন্দিন জীবন-কৌশল-এর ইংরেজি প্রতিশব্দ "লাইফহ্যাক" কথাটি প্রথম ২০০৪ সালে মার্কিন যুক্তরাষ্ট্রের ক্যালিফোর্নিয়া অঙ্গরাজ্যের স্যান ডিয়েগো নগরীতে অনুষ্ঠিত ওরাইলি উদীয়মান প্রযুক্তি সম্মেলনে প্রথম ব্যবহার করা হয়। প্রযুক্তি-সংক্রান্ত সাংবাদিক ড্যানি ওব্রায়েন তথ্য প্রযুক্তি খাতে কর্মরত পেশাদার ব্যক্তিরা তাদের কাজ সমাধা করার জন্য যেসমস্ত লজ্জাজনক "স্ক্রিপ্ট" (ক্ষুদ্র আকারের প্রোগ্রাম) ও "শর্টকাট" (সময়-সাশ্রয়ী দ্রুত সমাধান) ব্যবহার করতেন, সেগুলিকে বর্ণনা করার জন্য "লাইফহ্যাক" শব্দটি ব্যবহার করেন। পরবর্তীতে ওব্রায়েন ও ব্লগ-লেখক মার্লিন ম্যান ২০০৫ সালে ওরাইলি উদীয়মান প্রযুক্তি সম্মেলনের একটি অধিবেশন সহ-উপস্থাপনা করেন যার শিরোনাম ছিল "লাইফ হ্যাক্‌স লাইভ"। এই দুইজন ২০০৫ সালের ফেব্রুয়ারি মাস থেকে ওরাইলি প্রকাশনীর মেক সাময়িকীর জন্য একটি নিয়মিত কলাম লেখা শুরু করেন, যার শিরোনাম ছিল "লাইফ হ্যাক্‌স"।

মার্কিন উপভাষা সমাজ (American Dialect Society) "লাইফহ্যাক" শব্দটিকে ২০০৫ সালের জন্য বছরের দ্বিতীয় সর্বোচ্চ উপকারী শব্দ হিসেবে নির্বাচন করে (সবচেয়ে বেশি উপকারী শব্দটি ছিল "পডকাস্ট") ২০১১ সালের জুন মাসে শব্দটিকে অক্সফোর্ড অভিধানের আন্তর্জাল সংস্করণে যোগ করা হয়।

ইংরেজিতে "হ্যাক" শব্দটির মূল অর্থ হল ভারী, ভোঁতা আঘাত দিয়ে দিয়ে কোনও কিছু কাটা। বিংশ শতাব্দীর শেষভাগে এসে কম্পিউটার বা পরিগণক যন্ত্র সংক্রান্ত কর্মকাণ্ডে কথ্য ইংরেজিতে "হ্যাক" শব্দটিকে  কোনও বিশেষ পরিগণন সমস্যা বা কম্পিউটিং সমস্যার এক ধরনের প্রথা-বহির্ভূত, অমার্জিত কিন্তু কার্যকর সমাধানকে বোঝাতে ব্যবহার করা শুরু হয়। যেমন "দ্রুত ও নোংরা" (কুইক অ্যান্ড ডার্টি) শেল স্ক্রিপ্ট বা কমান্ড লাইন সরঞ্জাম যেগুলি দ্রুত যেকোনও উপাত্ত ধারা ছাঁকন ও প্রক্রিয়াজাতকরণের কাজগুলি সম্পাদন করতে পারত। এখান থেকেই সম্ভবত "লাইফ হ্যাক" শব্দটির উদ্ভব ঘটে, যা দিয়ে কম্পিউটার প্রোগ্রামারের কর্মজীবন এবং  দৈনন্দিন জীবনের যেসব কাজ কম্পিউটারের সাথে সম্পর্কিত নয়, সেসব কাজের জন্যও দ্রুত ও কার্যকরী সমাধানগুলিকে নির্দেশ করা শুরু হয়।

## তথ্যসূত্র

বিষয়শ্রেণী:হ্যাকার সংস্কৃতি
বিষয়শ্রেণী:ব্যক্তিগত জীবন
বিষয়শ্রেণী:জীবনযাপনের দক্ষতা
বিষয়শ্রেণী:নিজে করা
বাংলাদেশ জাতীয় হিন্দু মহাজোট

**বাংলাদেশ জাতীয় হিন্দু মহাজোট** (সংক্ষেপে: বিজেএইচএম) হলো বাংলাদেশ ভিত্তিক একটি অরাজনৈতিক, সামাজিক হিন্দু ধর্মীয় সংগঠন। এটি বাংলাদেশের ছোট-বড় ২৩টি হিন্দু ধর্মীয় সংগঠনের জোট, যা ২০০৬ সালে ১৭ সেপ্টেম্বর প্রতিষ্ঠিত হয়। বিজেএইচএমের মূল লক্ষ্য হিসেবে হিন্দু সমাজকে সুসংহত করা এবং হিন্দুধর্মের রক্ষা ও সেবা করা এবং বাংলাদেশের হিন্দু সমাজের ধর্মীয়, সামাজিক, সাংস্কৃতিক ও রাজনৈতিক অধিকার আদায় করাকে উল্লেখ করা হয়ে থাকে। জোটের বর্তমান সভাপতি ড. প্রভাস চন্দ্র রায় ও নির্বাহী মহাসচিব এবং মুখপাত্র পলাশ কান্তি দে 

## পটভূমি
জোটটি বাংলাদেশের ২৩টি ছোট-বড় হিন্দু ধর্মীয় সংগঠনের মহাজোট। এই ২৩টি সংগঠনের সাথে বিভিন্ন জেলার অনেকেই জড়িত রয়েছেন। ২০০৬ সালের ১৭ সেপ্টেম্বর জোটটি প্রতিষ্ঠিত হয়। বাংলাদেশের ৫৭টি জেলায় হিন্দু মহাজোটের পাশাপাশি এর অঙ্গ সংগঠন যুব মহাজোট ও ছাত্র মহাজোট রয়েছে।

### সাত দফা দাবি
২০১৩ সালের ৩০ আগস্ট সংগঠনটি তিন দফা দাবি জানায়। পরবর্তীতে এই তিন দফাসহ ২০২১ সালের ১৭ সেপ্টেম্বরে মোট সাত দফা দাবি জানানো হয়। যার মধ্যে সংখ্যালঘু উন্নয়ন মন্ত্রণালয় প্রতিষ্ঠা, নিজস্ব পৃথক আসন, হিন্দু উত্তরাধিকার আইন পুনর্গঠন, হিন্দুদের পূজায় সরকারী ছুটি ঘোষণার মত বিষয় রয়েছে।

২০২১ সালে সংগঠনটি প্রতিটি উপজেলায় মডেল মন্দির নির্মাণের দাবি জানায়।

## সহযোগী সংগঠন
থাম্ব|বাংলাদেশ জাতীয় হিন্দু ছাত্র মহাজোটের লোগো
* বাংলাদেশ জাতীয় হিন্দু ছাত্র মহাজোট
* বাংলাদেশ জাতীয় হিন্দু যুব মহাজোট
* বাংলাদেশ হিন্দু মহিলা মহাজোট
* বাংলাদেশ হিন্দু স্বেচ্ছাসেবক মহাজোট

## বিতর্ক
সংগঠনটির বিরুদ্ধে সাম্প্রদায়িক বিভিন্ন উসকানি, ভারতীয় ভাষায় ব্যানার, বক্তব্য শেষে ভারত মাতা কি জয় স্লোগান, মুক্তিযুদ্ধে শহীদ হিন্দু সদস্যদের সংখ্যা নিয়ে নানা সময়ে বিতর্ক সৃষ্টির অভিযোগ আছে। বর্তমানে হিন্দু উত্তরাধিকার আইন অনুযায়ী যদি কারও পুত্র সন্তান থাকে, তাহলে কন্যা সন্তানরা তাদের উত্তরাধিকার সম্পত্তি পায় না। তবে পুত্র না থাকলে পুত্র রয়েছে এমন কন্যারা মৃত ব্যক্তির সম্পত্তির অংশ পেয়ে থাকে। এই হিন্দু আইন পরিবর্তন করতে চাওয়ার কারণে এই সংগঠনটি মানুষের জন্য ফাউন্ডেশনকে হিন্দুধর্ম ও সমাজবিরোধী আখ্যা দেয়।

এছাড়া এই সংগঠনের বিরুদ্ধে ডেইলি স্টারের সম্পাদক মাহফুজ আনাম ও "হিন্দু আইন প্রণয়নে নাগরিক উদ্যোগ" নিয়েও অপপ্রচার চালানোর অভিযোগ আছে।

## তথ্যসূত্র

বিষয়শ্রেণী:২০০৬-এ প্রতিষ্ঠিত ধর্মীয় সংগঠন
বিষয়শ্রেণী:বাংলাদেশ ভিত্তিক হিন্দু সংগঠন
অগ্রগামী তরঙ্গ

যে তরঙ্গ এক স্তর হতে অন্য স্তরে সঞ্চালিত হয়ে ক্রমাগত সামনের দিকে অগ্রসর হতে থাকে তাকে **অগ্রগামী তরঙ্গ** বা চলমান তরঙ্গ বলে। তরঙ্গ এর মত অগ্রগামী তরঙ্গ দুই প্রকারের। অগ্রগামী আড় তরঙ্গ ও অগ্রগামী লম্বিক তরঙ্গ। অগ্রগামী তরঙ্গ যদি তরঙ্গ এর গতির অভিমুখে সমকোণে কম্পিত হয় তবে তা অগ্রগামী আড় বা অগ্রগামী অনুপ্রস্থ তরঙ্গ। আবার কম্পন যদি গতির অভিমুখের সমান্তরালে কম্পিত হয় তবে সেই তরঙ্গ অগ্রগামী লম্বিক বা অগ্রগামী অনুপ্রস্থ তরঙ্গ। 
থাম্ব|400px|অগ্রগামী তরঙ্গ এর গতি

## বৈশিষ্ট্য
১. কোন মাধ্যমের একই প্রকার কম্পনে অগ্রগামী তরঙ্গের উৎপত্তি হয়। 
২. এটি একটি সুষম মাধ্যমের মধ্য দিয়ে একটা নির্দিষ্ট দ্রুতি বা বেগে প্রবাহিত হয়।
৩. অগ্রগামী তরঙ্গের বেগের মাধ্যমের ঘনত্ব ও স্থিতিস্থাপকতার উপর নির্ভর করে।
৪. মাধ্যমের কণাগুলোর কম্পন তরঙ্গ প্রবাহের সাপেক্ষে আর ও লম্বিক হতে পারে।
৫. মাধ্যমের কণাগুলো কখনো স্থির থাকে না।
৬. তরঙ্গ মুখের অভিলম্ব বরাবর শক্তি বহন করে এ তরঙ্গ প্রবাহিত হয়।
৭. তরঙ্গ প্রবাহে মাধ্যমে বিভিন্ন অংশের চাপ ও ঘনত্বের একই প্রকার পরিবর্তন ঘটে।
৮. মাধ্যমে মাধ্যমের প্রতিটি কণার কম্পাঙ্ক ও বিস্তার একই হয় এবং তারা একই ধরনের কম্পনে কম্পিত হয়।
৯. তরঙ্গের প্রবাহের দরুন মাধ্যমের কণার দশা পরবর্তী কনাতে স্থানান্তরিত হয়।এরূপ দুটি কণার দশা বৈষম্য তাদের দূরত্বের সমানুপাতিক।
১০. মাধ্যমের যেকোনো কণার বিভিন্ন ধর্ম যেমন:বেগ,ত্বরণ,শক্তি প্রভৃতি এরূপ পরিবর্তনের মধ্য দিয়ে যায়।

## অগ্রগামী তরঙ্গ সংক্রান্ত রাশিসমূহ

১. তরঙ্গদৈর্ঘ্যঃ তরঙ্গ সৃষ্টিকারী কোনো কম্পনশীল কণা পূর্ন কম্পন সম্পন্ন করতে যে সময় নেয়, সেই সময়ে যতটুকু দুরত্ব অতিক্রম করে তা হলো তরঙ্গদৈর্ঘ্য।

২. বিস্তারঃ কোনো কম্পনশীল কণা তার সাম্যাবস্থান থেকে ডানে, বামে অথবা উপরে বা নিচে সর্বাধিক যে দুরত্ব অতিক্রম করে তাকে ঐ কণার বিস্তার বলা হয়।

৩. দশাঃ কোনো কণার গতির যেকোনো সময়ের অবস্থাকে ঐ কণার দশা বলে।

৪. কৌণিক কম্পাংকঃ কম্পনরত কণাটির প্রতি একক সময়ে কৌণিক সরনের হারকে কণাটির কৌণিক কম্পাংক বলে। 

## সাধারণ সমীকরন

অগ্রগামী তরঙ্গের সাধারণ সমীকরনগুলো হলোঃ

y = a sin (ωt - 2πx/λ)

y = a sin2π/λ (vt - x) [অগ্রগামী তরঙ্গ x অক্ষের ধনাত্মক দিকে হলে এ সমীকরণটি প্রযোজ্য। ঋণাত্মক দিকে হলে (vt - x) এর স্থলে (vt + x) বসবে]

যেখানে,
y = t সময়ে সাম্যাবস্থান থেকে কণার সরণ
a = কণাটির কম্পনের বিস্তার
ω = কণাটির কৌণিক কম্পাংক
λ = তরঙ্গদৈর্ঘ্য
v = তরঙ্গবেগ
x = সরণ

এটি a বিন্দু থেকে x দুরত্বে অবস্থিত কোনো কণার সরনের সমীকরণ।
এ সমীকরন দুটি থেকে কোনো অগ্রগামী তরঙ্গের বিস্তার, তরঙ্গদৈর্ঘ্য, সরণ ইত্যাদি নির্ণয় করা যায়।

## উদাহরণ

১. পুকুরের পানিতে ঢিল ছোঁড়া হলে ঢেউ পানির মধ্য দিয়ে ক্রমাগত অগ্রসর হতে থাকে। এটি অগ্রগামী তরঙ্গের উদাহরণ।

২. কেউ কথা বললে সেই শব্দ বায়ু মাধ্যমে ক্রমাগত সামনের দিকে অগ্রসর হয়ে শ্রোতার কানে পৌঁছে। এটি অগ্রগামী তরঙ্গ।

## বহিঃসংযোগ

askiitians.com/progressive-wave

byjus.com/progressive-wave

## তথ্যসূত্র

বিষয়শ্রেণী:তরঙ্গ
কাজী দেলোয়ার হোসেন চৌধুরী

**কাজী দেলোয়ার হোসেন চৌধুরী (দেলা মিঞা)** চট্টগ্রাম জেলার ফটিকছড়ির ভূজপুর এলাকার অন্যতম একজন জমিদার। তিনি জমিদার কাজি হাসমত আলী চৌধুরীর প্রপৌত্র এবং কাজী বংশের সর্বশেষ ক্ষমতাপ্রাপ্ত জমিদার।তিনি ১৯০৫ সালে ভুজপুর জমিদার বাড়িতে জন্মগ্রহণ করেন। পিতামহ জমিদার কাজী আহমদুজ্জামান চৌধুরীর সুযোগ্য উত্তরসূরী ছিলেন তিনি।ফলে তরুণ বয়সেই পিতামহ থেকে তিনি জমিদারি লাভ করেন। চট্টগ্রাম সরকারি মুসলিম উচ্চ বিদ্যালয় থেকে তিনি এন্ট্রান্স পাশ করেন। তার জমিদারির আমল ১৯৫৫ সাল পর্যন্ত টিকেছিল। জমিদারি প্রথা বিলুপ্তির মাধ্যমে তার জমিদারি শেষ হয়। তিনি ভূজপুর ইউনিয়ন পরিষদের প্রায় ২০ বছর যাবৎ (১৯৫৪ পূর্ববর্তী) প্রেসিডেন্ট হিসেবে অধিষ্ঠিত ছিলেন এবং ৫ বছর যাবৎ চট্টগ্রাম জজ কোর্টের জুরির সদস্য হিসেবে ছিলেন।এছাড়াও তিনি কাজীরহাট কেন্দ্রীয় জামে মসজিদের প্রতিষ্ঠাতা জমিদাতা ও কাজিরহাট আল জামিয়াতুল ইসলামিয়া ভূজপুর মাদ্রাসার অন্যতম জমিদাতা ছিলেন। তিনি ১৮ই ফেব্রুয়ারি ১৯৯০ সালে নিজ বাসভবনে মৃত্যুবরণ করেন। 

## তথ্যসূত্র

বিষয়শ্রেণী:বাঙালি ব্যক্তি
বিষয়শ্রেণী:চট্টগ্রাম জেলার ব্যক্তি
বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
বিষয়শ্রেণী:১৯০৫-এ জন্ম
জন কেন্ট

**জন কার্টার কেন্ট** (; জন্ম: ৭ মে, ১৯৭৯) কেপ প্রদেশের কেপ টাউন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ছিলেন **জন কেন্ট**।

## প্রথম-শ্রেণীর ক্রিকেট
আট বছর বয়সে ক্রিকেট খেলতে শুরু করেন তিনি। নাফিল্ড এন্ড এসএ স্কুলসের পক্ষে খেলার পাশাপাশি অনূর্ধ্ব-১৯ ক্রিকেট বিশ্বকাপে অংশ নিয়েছিলেন। এছাড়াও, নাটাল অনূর্ধ্ব-১৮ দলের পক্ষে ক্রিকেট ও হকি খেলায় পরপর দুই বছর খেলেন। নিজ প্রদেশের পক্ষে তিনি বেশ সফল হয়েছিলেন। এক পর্যায়ে তিনি শন পোলক ও মার্ক ওয়াহ’র ন্যায় খ্যাতনামা ক্রিকেটারদের নজর কেড়েছিলেন।

১৯৯৭-৯৮ মৌসুম সাল থেকে ২০১১ সাল পর্যন্ত জন কেন্টের প্রথম-শ্রেণীর খেলোয়াড়ী জীবন চলমান ছিল। ক্রিকেটের বাইরে পড়াশুনো নিয়ে সময় অতিবাহিত করতেন। এছাড়াও, গল্ফ ও চলচ্চিত্রের প্রতি বেশ আকৃষ্ট ছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন জন কেন্ট। ৩ এপ্রিল, ২০০২ তারিখে ডারবানে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। এরপর, ৬ এপ্রিল, ২০০২ তারিখে পোর্ট এলিজাবেথে একই দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

ডলফিন্স ক্রিকেট দলের সাথে চুক্তি শেষ হবার পর তাকে অবমুক্তি দিলে ২০১১ সালে তিনি সকল স্তরের ক্রিকেট থেকে নিজের অবসর গ্রহণের কথা ঘোষণা করেন।

## তথ্যসূত্র

## আরও দেখুন
* অ্যান্ড্রু হল
* প্যাট সিমকক্স
* ডলফিন্স ক্রিকেট দল
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:কেপ টাউন থেকে আগত ক্রিকেটার
বিষয়শ্রেণী:ডলফিন্সের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের ক্রিকেটার
জেমস মোজেস

**জেমস ওয়ালটন নাথানিয়েল মোজেস** (; জন্ম: ৮ আগস্ট, ১৯৬৫) অ্যান্টিগুয়ায় জন্মগ্রহণকারী বতসোয়ানীয় আন্তর্জাতিক ক্রিকেটার। বতসোয়ানা ক্রিকেট দলের অন্যতম সদস্য তিনি। ২০১৯ সাল থেকে বতসোয়ানার পক্ষে আন্তর্জাতিক ক্রিকেটে অংশগ্রহণ করছেন।

সমগ্র খেলোয়াড়ী জীবনে তিনটিমাত্র টুয়েন্টি২০ আন্তর্জাতিকে অংশগ্রহণ করেছেন **জেমস মোজেস**। ২০ মে, ২০১৯ তারিখে কাম্পালায় স্বাগতিক উগান্ডা দলের বিপক্ষে টুয়েন্টি২০ আন্তর্জাতিকে অভিষেক ঘটে তার। ২২ মে, ২০১৯ তারিখে একই মাঠে নামিবিয়া দলের বিপক্ষে টি২০আইয়ে অংশ নেন তিনি।

## খেলোয়াড়ী জীবন
২০১৫ সালের আইসিসি বিশ্ব ক্রিকেট লীগ ষষ্ঠ বিভাগ প্রতিযোগিতায় অংশ নেন জেমস মোজেস। অক্টোবর, ২০১৮ সালে বতসোয়ানার সদস্যরূপে আইসিসি বিশ্ব টুয়েন্টি২০ আফ্রিকা বাছাইপর্ব প্রতিযোগিতায় দক্ষিণ উপ-অঞ্চল গ্রুপে খেলেন। গ্রুপের চূড়ান্ত খেলায় নামিবিয়ার বিপক্ষে অল-রাউন্ড ক্রীড়ানৈপুণ্য প্রদর্শন করেন ও ম্যান অব দ্য ম্যাচের পুরস্কার পান। এরফলে, বতসোয়ানা গ্রুপের শীর্ষস্থানে আরোহণ করে।

মে, ২০১৯ সালে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের আঞ্চলিক পর্যায়ের চূড়ান্ত খেলায় অংশগ্রহণের জন্যে তাকে বতসোয়ানা দলের সদস্য করা হয়। ২০ মে, ২০১৯ তারিখে উগান্ডার বিপক্ষে খেলার মাধ্যমে টুয়েন্টি২০ আন্তর্জাতিকে (টি২০আই) অভিষেক ঘটে তার। ফলশ্রুতিতে, টি২০আই খেলায় বয়োজ্যেষ্ঠ খেলোয়াড় হিসেবে তার অভিষেক পর্ব সম্পন্ন হয়।

## তথ্যসূত্র

## আরও দেখুন
* কেনিয়া জাতীয় ক্রিকেট দল
* বর্ষীয়ান ক্রিকেটারদের তালিকা
* ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব

## বহিঃসংযোগ
* 
* 

বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বতসোয়ানীয় ক্রিকেটার
বিষয়শ্রেণী:বতসোয়ানার টুয়েন্টি২০ আন্তর্জাতিক ক্রিকেটার
ভারতীয় টুয়েন্টি২০ আন্তর্জাতিক ক্রিকেটারদের তালিকা

**[[টুয়েন্টি২০ আন্তর্জাতিক|টুয়েন্টি২০ আন্তর্জাতিক (টি২০আই)]]** আন্তর্জাতিক ক্রিকেট কাউন্সিল কর্তৃক নির্ধারিত টি২০আই মর্যাদার অধিকারী দুইটি দলের মধ্যকার আন্তর্জাতিক ক্রিকেট খেলাবিশেষ। টুয়েন্টি২০ ক্রিকেটের নিয়মের আলোকে এ খেলার আয়োজন করা হয়। ক্রিকেটের ক্ষুদ্রতর সংস্করণ এটি। ১৭ ফেব্রুয়ারি, ২০০৫ তারিখে অস্ট্রেলিয়া ও নিউজিল্যান্ডের মধ্যকার এ স্তরের প্রথম খেলা অনুষ্ঠিত হয়। বীরেন্দ্র শেওয়াগের অধিনায়কত্বে ভারত দল ২০০৬-০৭ মৌসুমে স্বাগতিক দক্ষিণ আফ্রিকার বিপক্ষে প্রথম টি২০আই খেলায় অংশ নেয়। একমাত্র টি২০আই নিয়ে গড়া সিরিজে তারা দক্ষিণ আফ্রিকাকে ৬ উইকেটে পরাভূত করে।

২০ জানুয়ারি, ২০২১ তারিখ পর্যন্ত সর্বমোট ৮৩জন খেলোয়াড় ভারতের পক্ষে টি২০আই খেলায় অংশ নিয়েছে। দক্ষিণ আফ্রিকায় অনুষ্ঠিত ২০০৭ সালে আইসিসি বিশ্ব টুয়েন্টি২০ প্রতিযোগিতার উদ্বোধনী আসরে ভারত দল তাদের চীরপ্রতিদ্বন্দ্বী পাকিস্তান দলকে ৫ রানে পরাজিত করার মাধ্যমে শিরোপা জয় করে।

কমপক্ষে একটি টি২০আই খেলায় অংশগ্রহণকারী ভারত ক্রিকেট দলের সদস্যদের তালিকায় সকল সদস্যকে যুক্ত করা হয়েছে। প্রথম টুয়েন্টি২০ ক্যাপ লাভকারী খেলোয়াড়দেরকে ক্রমানুসারে রাখা হয়েছে। তবে, একই খেলায় একাধিক খেলোয়াড়ের অভিষেককালে তাদের পারিবারিক নামের আদ্যাক্ষর অনুযায়ী সাজানো হয়েছে।

## নির্দেশিকা

## খেলোয়াড়
২০ জানুয়ারি, ২০২১ তারিখ অনুযায়ী পরিসংখ্যানটি সঠিক।

## পাদটীকা

## তথ্যসূত্র

বিষয়শ্রেণী:ভারতীয় ক্রিকেটারদের তালিকা
বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার
বিষয়শ্রেণী:টুয়েন্টি২০ আন্তর্জাতিক ক্রিকেটারদের তালিকা
আল-তাফতাজানি

**সা'দুদ্দিন মাসুদ ইবনে ওমর ইবনে আবদিল্লাহ আল-তাফতাজানি** () **আল-তাফতাজানি** এবং **তাফতাজানি** নামেও তাকে ডাকা হয় (১৩২২;১৩৯০) ছিলেন একজন মুসলিম ফার্সি বহুবিদ্যাবিদ।

## জন্ম
আল-তাফতাজানী ১৩২২ সালে ইরানের খোরাসানের তাফতাজানে তৎকালীন সরবেদারন রাজ্যে জন্মগ্রহণ করেন।
## রচনাবলি

### ভাষাবিজ্ঞান

* শারহুজ জানজানি (৭৩৮ হি.). তার প্রথম রচনা।
* আল-ইরশাদ (৭৭৮ হি)।
* আন-নিয়ামুল সাওয়াবিগ ফি শারহিল নাওয়াবিগ।

### অলঙ্কারশাস্ত্র

* আল-মুতাওয়াল (৭৪৭ হি.).
* আল-মুখতাসার (৭৫৬ হি.)।
* শারহু মিফতাহিল উলুম (৭৮৭ হি.)।

### আইনি বিজ্ঞান

* মিফতাহুল ফিকহ (৭৮২ হি.)।
* ইহতিসারু শারহি তালহিসিল জামিইল কাবির (৭৮৫ হি.)।
* আল-ফাতাওয়া আল-হানাফিয়া (৭৫৯ হি.)।
* শারহুল ফারাইদিস সিরাজিয়া।

### ধর্মতত্ত্ব

* শারহু আকাইদ আন-নাসাফি: এটি ইমাম আবু হাফস ওমর আন-নাসাফি-এর বিখ্যাত রচনা "আল-আকাইদ" এর একটি সুপরিচিত ভাষ্য।
* আল-আরবাইন।
* শারহুল হাদিসিল আরবাইন আন-নাবাবিয়া।
* হাশিয়াতুল কাশশাফ

## মৃত্যু
ইমাম আল-তাফতাজানি ১৩৯০ সালে সমরকন্দে মৃত্যুবরণ করেন এবং সরখসে তাঁকে সমাধিস্থ করা হয়।

## তথ্যসূত্র

বিষয়শ্রেণী:১৩২২-এ জন্ম
বিষয়শ্রেণী:১৩৯০-এ মৃত্যু
বিষয়শ্রেণী:মুসলিম ধর্মতত্ত্ববিদ
বিষয়শ্রেণী:১৪শ শতাব্দীর মুসলিম ধর্মতত্ত্ববিদ
বিষয়শ্রেণী:আশআরি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:শাফিঈ ব্যক্তি
বিষয়শ্রেণী:মুজাদ্দিদ
পাম্মল

**পাম্মল** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি পুরনিগম৷ এটি চেন্নাই সেন্ট্রাল রেলওয়ে স্টেশন থেকে ২২ কিলোমিটার দূরে পল্লাবরমের পশ্চিম দিকে অবস্থিত৷ গ্র্যাণ্ড সাদার্ন ট্রাঙ্ক রোডের পশ্চিমে থাকা পাম্মল চেন্নাই আন্তর্জাতিক বিমানবন্দরের অতিনিকটে অবস্থিত৷ এটি তাম্বরম থেকে ৭ কিলোমিটার দূরে রয়েছে৷ নিকটবর্তী রেলওয়ে স্টেশনটি হলো চেন্নাই শহরতলি রেলওয়ের পল্লাবরম রেলওয়ে স্টেশন৷

পল্লাবরম থেকে তুরাইবক্কম অবধি বিস্তৃত ২০০ ফুট দীর্ঘ রাস্তা পাম্মলের সাথে তুরাইবক্কমকে যুক্ত করেছে৷ চেন্নাই বাইপাস রোড পাম্মলকে চেন্নাইয়ের বাইরে বহু অঞ্চলের সাথে যুক্ত করেছে৷ চেন্নাই আউটার রিং রোড পাম্মল থেকে মাত্র ৫ কিলোমিটার দূরে অবস্থিত৷ সাত কিলোমিটার দূরে অবস্থিত তাম্বরম রেলওয়ে স্টেশনটি বহু এক্সপ্রেস ট্রেনের হল্ট৷

চর্ম-চর্মজাত শিল্প এবং ট্যানিং ফ্যাক্টরিগুলি পাম্মলের অর্থনীতির কাণ্ডারী, যা প্রচুর চাকরির যোগান দেয়৷ পাম্মল সম্বন্ধ মুদলিয়ার আধুনিক তামিল সাহিত্যের জনক নামে পরিচিত৷

## জনতত্ত্ব

২০১১ খ্রিস্টাব্দে ভারতের জনগণনা অনুসারে ২১ টি ওয়ার্ড সংবলিত পাম্মল শহরের জনসংখ্যা ছিলো ৭৫,৮৭০ জন, যার মধ্যে পুরুষ ৩৭,৯৭১ জন ও নারী ৩৭,৮৯৯ জন অর্থাৎ প্রতি হাজার পুরুষে নারী সংখ্যা ৯৯৮ জন৷ ছয় বছর অনূর্ধ্ব শিশু সংখ্যা ৮,২৬৪ জন, যা মোট জনসংখ্যার ১০.৮৯ শতাংশ৷ শহরের মোট পরিবার সংখ্যা ২,৪৫৭ টি৷ শহরের মোট সাক্ষরতার হার ৯১.০৫ শতাংশ, যেখানে পুরুষ সাক্ষরতার হার ৯৪.২৮ শতাংশ ও নারী সাক্ষরতার হার ৮৭.৮৩ শতাংশ৷

## অবস্থান
পাম্মলের উত্তর দিকে পোলিচলুর ও কাউলবাজার, উত্তর-পূর্ব দিকে মীনমবক্কম ও ত্রিশূলম, পূর্ব দিকে পল্লাবরম, দক্ষিণ দিকে নাগলকেনি, দক্ষিণ-পশ্চিম দিকে তিরুনীরমালাই ও তিরুমুড়িবক্কম, পশ্চিম দিকে অনকাপুদুর অবস্থিত৷

## ইতিহাস
খ্রিস্টীয় নবম থেকে দ্বাদশ শতাব্দীর মধ্যে চোল সাম্রাজ্যর শেষ সময়ে পাম্মল চূড়দুরনাড়ু অঞ্চলের অন্তর্গত ছিলো, যা ছিলো মূলত ত্রিশূলম বা ত্রিচূড়মকে কেন্দ্র করে৷ চূড়দুরনাড়ু অঞ্চল ছিলো দক্ষিণে তাম্বরম থেকে উত্তরে আদমবক্কম ও আলান্দুর পর্যন্ত৷ পাম্মল, পল্লাবরম ও তিরুনীরমালাই এই অঞ্চলের অংশীভূত ছিলো৷

তিরুনীরমালাইয়ে প্রাপ্ত শিলালেখতে পল্লাবরমের নিকট অবস্থিত পাম্মলের কোনো এক ধনাঢ্য ব্যবসায়ীয়ের কথা রয়েছে৷ এটি পাম্মলের প্রাচীনত্বকে নির্দেশ করে৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
নালিতাবাড়ী থানা

**নালিতাবাড়ী থানা** বাংলাদেশের শেরপুর জেলার অন্তর্গত নালিতাবাড়ী উপজেলার একটি থানা।

## প্রতিষ্ঠাকাল
১৮৬৭ সালের ২০ মার্চ নালিতাবাড়ী থানা প্রতিষ্ঠিত হয়।

## প্রশাসনিক এলাকাসমূহ
নালিতাবাড়ী উপজেলার ১টি পৌরসভা ও ১২টি ইউনিয়নের প্রশাসনিক কার্যক্রম নালিতাবাড়ী থানার আওতাধীন।

;পৌরসভা:
* নালিতাবাড়ী

;ইউনিয়নসমূহ:
* ১নং পোড়াগাঁও
* ২নং নন্নী
* ৩নং রাজনগর
* ৪নং নয়াবিল
* ৫নং রামচন্দ্রকুড়া
* ৬নং কাকরকান্দি
* ৭নং নালিতাবাড়ী
* ৮নং রূপনারায়ণকুড়া
* ৯নং মরিচপুরান
* ১০নং যোগানিয়া
* ১১নং বাঘবেড়
* ১২নং কলসপাড়

## আরও দেখুন
* নালিতাবাড়ী উপজেলা
* শেরপুর জেলা

## তথ্যসূত্র

## বহিঃসংযোগ

বিষয়শ্রেণী:শেরপুর জেলার থানা
বিষয়শ্রেণী:নালিতাবাড়ী উপজেলা
ধর্মপাল সিং গুপ্ত

**ধর্মপাল সিং গুপ্ত** (জন্ম: ২১ আগস্ট ১৯২৫, দুর্গ জেলা, মধ্য প্রদেশ) ভারতের ৯ম লোকসভার সদস্য ছিলেন। তিনি ছত্তিসগড়ের রাজনন্দগাঁও আসনের প্রতিনিধিত্ব করেছিলেন এবং ভারতীয় জনতা পার্টির সদস্য ছিলেন। 

## তথ্যসূত্র

বিষয়শ্রেণী:১৯২৫-এ জন্ম
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:ছত্তিশগড় বিধানসভার সদস্য
বিষয়শ্রেণী:ছত্তিশগড়ের লোকসভা সদস্য
বিষয়শ্রেণী:নবম লোকসভার সদস্য
বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৯৭-এ মৃত্যু
বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ
বিষয়শ্রেণী:মধ্যপ্রদেশ বিধানসভার সদস্য ১৯৬৭-১৯৭২
বিষয়শ্রেণী:মধ্যপ্রদেশ বিধানসভার সদস্য ১৯৭৭-১৯৮০
রজনী দেবী

মিসেস **রজনীগন্ধা দেবী** ছিলেন রাজা নরেশ চন্দ্র সিংয়ের মেয়ে এবং সাবেক সংসদ সদস্য। ১৯৩৭ সালের ৩১ জানুয়ারি সরানগড়ের গিরিবিলাস প্রাসাদে জন্মগ্রহণ করেন, তিনি সেন্ট জোসেফ'স কনভেন্ট নাগপুরে এবং নাগপুর বিশ্ববিদ্যালয়ের লেডি অমৃত বাই কলেজে পড়াশোনা করেন। ১৯৬৭ সালে, তিনি কংগ্রেস পার্টির টিকিটে রায়গড় আসন থেকে চতুর্থ লোকসভায় নির্বাচিত হয়েছিলেন। তিনি ১৯৭১ সালে মধ্য-মেয়াদী পোলে সভা বিলুপ্ত হওয়া পর্যন্ত সদস্য ছিলেন। তিনি প্রয়াত কর্নেল (অব) বীরেন্দ্র সিংকে বিয়ে করেছিলেন  এবং জবলপুরে থাকতেন।

৩১ আগস্ট ২০১৯-এ তিনি মারা যান।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ছত্তিশগড়ের লোকসভা সদস্য
বিষয়শ্রেণী:চতুর্থ লোকসভার সদস্য
বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ
বিষয়শ্রেণী:মধ্যপ্রদেশের রাজনীতিতে নারী
বিষয়শ্রেণী:লোকসভার নারী সদস্য
বিষয়শ্রেণী:মধ্যপ্রদেশের লোকসভা সদস্য
কেশবপ্রসাদ চন্দ্রা

**কেশা প্রসাদ চন্দ্র** ভারতীয় বহুজন সমাজ পার্টির সদস্য। তিনি যায়যায়পুর থেকে ২০১৩ এবং ২০১৮ সালের ছত্তিশগড় বিধানসভা নির্বাচনে জিতেছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ছত্তিশগড় বিধানসভার সদস্য
বিষয়শ্রেণী:ছত্তিশগড়ের বহুজন সমাজ পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ছত্তিশগড় বিধানসভার সদস্য ২০০৮-২০১৩
বিষয়শ্রেণী:ছত্তিশগড় বিধানসভার সদস্য ২০১৩-২০১৮
গণেশশঙ্কর বাজপেয়ী

**গণেশ শঙ্কর বাজপাই** একজন ভারতীয় রাজনীতিবিদ যিনি ২০০৩-২০০৮ সাল পর্যন্ত রায়পুরা জেলার (বর্তমানে বলোদা বাজার জেলা), বলোদা বাজার বিধানসভা কেন্দ্র (৪৭ নম্বর) থেকে ছত্তিশগড় বিধানসভার সদস্য ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ছত্তিশগড় বিধানসভার সদস্য
দয়ালদাস বাঘেল

**দয়ালদাস বাঘেল** ভারতীয় জনতা পার্টির রাজনীতিবিদ।

২০১৩ সাল থেকে তিনি ছত্তিশগড় বিধানসভায় নবাগড়ের প্রতিনিধিত্ব করছেন। তিনি বেমেতারা জেলার তহসিল নবাগড়ের গ্রাম ও পোস্ট কুনভারায় থাকেন।  তিনি ছত্তিসগড়ের সমবায়, সংস্কৃতি ও পর্যটন মন্ত্রী ছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ছত্তিশগড় বিধানসভার সদস্য
বিষয়শ্রেণী:ছত্তিশগড়ের ভারতীয় জনতা পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ছত্তিশগড় বিধানসভার সদস্য ২০১৩-২০১৮
বিষয়শ্রেণী:১৯৫৪-এ জন্ম
জয় সিং আগরওয়াল

**জয় সিং আগরওয়াল** কোরবা (বিধানসভা নম্বর-২১) থেকে ছত্তিশগড় বিধানসভার বর্তমান সদস্য। তিনি ছত্তিশগড় সরকারের **রাজস্ব** মন্ত্রীও রয়েছেন। তিনি ১১ ডিসেম্বর ২০০৮-এ কোরবায় বিধায়ক হিসাবে দায়িত্ব গ্রহণ করেছিলেন এবং ২৬ ডিসেম্বর ২০১৮-তে মন্ত্রীর দায়িত্ব পান। তিনি পর পর তিনটি নির্বাচনে জয়লাভ করেন এবং কোরবা জেলার প্রথম মন্ত্রী। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ছত্তিশগড় বিধানসভার সদস্য
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ছত্তিশগড় বিধানসভার সদস্য ২০০৮-২০১৩
বিষয়শ্রেণী:ছত্তিশগড় বিধানসভার সদস্য ২০১৩-২০১৮
বিষয়শ্রেণী:ছত্তিশগড় বিধানসভার সদস্য ২০১৮-২০২৩
বিষয়শ্রেণী:১৯৬৩-এ জন্ম
শ্রীবরদী থানা

**শ্রীবরদী থানা** বাংলাদেশের শেরপুর জেলার অন্তর্গত শ্রীবরদী উপজেলার একটি থানা।

## প্রতিষ্ঠাকাল
১৯১৮ সালের ৩১ মার্চ শ্রীবরদী থানা প্রতিষ্ঠিত হয়।

## প্রশাসনিক এলাকাসমূহ
শ্রীবরদী উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম শ্রীবরদী থানার আওতাধীন।

;পৌরসভা:
* শ্রীবরদী

;ইউনিয়নসমূহ:
* ১নং সিংগাবরুনা
* ২নং রানীশিমুল
* ৩নং কাকিলাকুড়া
* ৪নং তাতীহাটি
* ৫নং গোঁসাইপুর
* ৬নং শ্রীবরদী
* ৭নং ভেলুয়া
* ৮নং খড়িয়া কাজিরচর
* ৯নং কুড়িকাহনিয়া
* ১০নং গড়জরিপা

## আরও দেখুন
* শ্রীবরদী উপজেলা
* শেরপুর জেলা

## তথ্যসূত্র

## বহিঃসংযোগ

বিষয়শ্রেণী:শেরপুর জেলার থানা
বিষয়শ্রেণী:শ্রীবরদী উপজেলা
প্রতিমা চন্দ্রকর

**প্রতিমা চন্দ্রকর** ভারতীয় জাতীয় কংগ্রেস দলের একজন রাজনীতিবিদ এবং দুর্গ পল্লী বিধানসভা কেন্দ্রের প্রতিনিধিত্বকারী ছত্তিশগড় বিধানসভার সদস্য ছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ছত্তিশগড় বিধানসভার সদস্য
বিষয়শ্রেণী:ছত্তিশগড়ের ভারতীয় জাতীয় কংগ্রেসের রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ছত্তিশগড়ের রাজনীতিতে নারী
বাংলাদেশ–লুক্সেমবুর্গ সম্পর্ক

**বাংলাদেশ-লুক্সেমবুর্গের সম্পর্ক** বলতে বাংলাদেশ এবং লুক্সেমবুর্গের মধ্যে দ্বিপাক্ষিক সম্পর্ককে বোঝায়। লুক্সেমবুর্গ ১৯৭২ সালের ১১ ফেব্রুয়ারি বাংলাদেশকে স্বাধীন দেশ হিসাবে স্বীকৃতি দেয়।

## রাষ্ট্রীয় সফর
২০০৩ সালে লুক্সেমবার্গের গ্র্যান্ড ডাচেস মারিয়া তেরেসা বাংলাদেশ সফর করেন,  সেখানে তিনি একটি ইউনেস্কো প্রকল্প উদ্বোধন করেন।  সফরকালে তিনি লুক্সেমবার্গ আদালতের মার্শাল জঁ জাক কাসেল এবং বাংলাদেশে নিযুক্ত নেদারল্যান্ডের রাষ্ট্রদূত এবং বাংলাদেশের রাষ্ট্রপতি ইয়াজউদ্দিন আহম্মেদ এবং বাংলাদেশের পররাষ্ট্র মন্ত্রণালয়ের কর্মকর্তাদের সাথে সাক্ষাৎ করেন।  তিনি পররাষ্ট্রমন্ত্রী এম মোর্শেদ খানের সাথে আলাদাভাবে সাক্ষাৎ করেন এবং লিঙ্গ সমতা, শিক্ষা, ক্ষুদ্রঋণ এবং টিকা দান নিয়ে আলোচনা করেন।

## কূটনীতি
বেলজিয়ামে বাংলাদেশের রাষ্ট্রদূত লাক্সেমবার্গের স্বীকৃতিপ্রাপ্ত। 

## অর্থনৈতিক সহযোগিতা
বাংলাদেশ ও লুক্সেমবুর্গ দু'দেশের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য তাদের আগ্রহ দেখিয়েছে এবং এ ক্ষেত্রে প্রয়োজনীয় পদক্ষেপ গ্রহণ করেছে। লুক্সেমবুর্গে বাংলাদেশী পণ্য প্রচারের জন্য বাংলাদেশ বিজনেস চেম্বার অফ কমার্স (বিবিসিসিএল) লুক্সেমবুর্গ নামে একটি সংস্থা রয়েছে।

দুই দেশের মধ্যে বাণিজ্যের প্রসারের পিছনে অন্যতম প্রধান বাধা হ'ল জার্মানি এবং বেলজিয়ামের মাধ্যমে লুক্সেমবুর্গে বাংলাদেশী পণ্য পরিবহনের জটিলতা যা পরিবহন ব্যয় বৃদ্ধি করে।  বিশেষজ্ঞরা লুক্সেমবুর্গে বাংলাদেশী পণ্যের একটি হাব পয়েন্ট স্থাপনের উপর জোর দিয়েছেন। 

## তথ্যসূত্র

লুক্সেমবুর্গ
ড্রিউ বিন্সকি

থাম্ব|260x260পিক্সেল| দেশগুলি ড্র দ্বারা পরিদর্শন করেছে
**ড্রিউ** **গোল্ডবার্গ**, অন্যভাবে তিনি অনলাইনে পরিচিত, **ড্রু বিনস্কি**, (জন্ম: ২৪মে, ১৯৯১) একজন আমেরিকান ভ্রমণ ব্লগার এবং ভিডিও ব্লগার। বিনস্কি তার ভ্রমণগুলি তার ইউটিউব চ্যানেল এবং অন্যান্য সামাজিক মিডিয়া অ্যাকাউন্টগুলিতে প্রদর্শন করে। ২০২০ সালের মার্চ মাসের মধ্যে তিনি ১৯১ টি দেশ সফর করেছিলেন এবং ২০২০ সালের জুনের আগেই তিনি বিশ্বের প্রতিটি দেশ পরিদর্শন করার পরিকল্পনা করেছিলেন কিন্তু কোভিড -১৯ মহামারীর কারণে শেষ কয়েকটি দেশ ঘুরতে ব্যর্থ হন। ২৪ ঘণ্টার মধ্যে বেশিরভাগ ইউনেস্কোর ওয়ার্ল্ড হেরিটেজ সাইট পরিদর্শনের গিনেস ওয়ার্ল্ড রেকর্ডধারকও তিনি ছিলেন।

## প্রাথমিক জীবন এবং শিক্ষা
বিনস্কি টেক্সাসের ডালাসে **ড্রু গোল্ডবার্গে** জন্মগ্রহণ করেছিলেন এবং স্কটসডেল, অ্যারিজোনায় বেড়ে ওঠেন। "বিনস্কি" নামটি তার পরিবার থেকে দেওয়া এবং তাঁর পরিবার যিহূদী জার্মান বংশোদ্ভূত। তিনি উইসকনসিন বিশ্ববিদ্যালয়ে পড়াশোনা করেছেন – মেডিসন, ২০১৩ সালে অর্থনীতি এবং এন্ট্রাপনিউরশিপ (উদ্যোক্তা) ডিগ্রি নিয়ে স্নাতক হন। কলেজে তার জুনিয়র বছর চলাকালীন, তিনি চেক প্রজাতন্ত্রের প্রাগে পড়াশোনার জন্য গিয়েছেন একটি প্রোগ্রামের মাধ্যমে তিনি সেখানে ১ত্র টি সেমিস্টারে পড়াশোনা করেছেন, সময়ে তিনি ইউরোপের প্রায় ২০ টিরও বেশি দেশে ভ্রমণ করেছিলেন এবং সিদ্ধান্ত নিয়েছিলেন যে তিনি জীবিকা নির্বাহ করবেন ভ্রমণ করেই।

## কর্মজীবন
কলেজের পরে গোল্ডবার্গ দক্ষিণ কোরিয়ার সিওলে ইংরেজি পড়ানোর চাকরি নেন। তিনি সেখানে ১৮ মাস অতিবাহিত করেছিলেন এবং এ সময় এশিয়ার ২০টি দেশে ভ্রমণ করেছিলেন। তিনি ২০১৫ সালের জানুয়ারিতে তাঁর শিক্ষকের চাকরিটি ছেড়ে দিয়েছিলেন এবং এর পরে পূর্ণ-সময় ভ্রমণে মনোনিবেশ করতে শুরু করেছিলেন। অক্টোবর ২০১৫ এর মধ্যে, তিনি মোট ৭৩ টি দেশ সফর করেছিলেন। তিনি "দ্যা হাংরি পার্টিয়ার" নামে একটি ব্লগও শুরু করেছিলেন (পরবর্তীকালে নতুন নামকরণ করেছিলেন "ড্রু বিনস্কি") এবং ইনস্টাগ্রাম এবং স্ন্যাপচ্যাটে তার ভ্রমণের অভিজ্ঞতা প্রচার শুরু করেছিলেন।

## তথ্যসূত্র

## বহিঃসংযোগ

* 
* সীমান্ত 197 অফিসিয়াল ওয়েবসাইট 
* 

বিষয়শ্রেণী:উইসকনসিন-ম্যাডিসন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গিনেস বিশ্ব রেকর্ড
বিষয়শ্রেণী:ভিডিও ব্লগার
বিষয়শ্রেণী:পুরুষ ইউটিউবার
বিষয়শ্রেণী:মার্কিন ইহুদি
বিষয়শ্রেণী:মার্কিন ব্লগার
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:এইচকার্ডের সাথে নিবন্ধসমূহ
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:ডালাসের ব্যক্তি
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন পুরুষ ব্লগার
বিষয়শ্রেণী:অ্যারিজোনার ইউটিউবার
বিষয়শ্রেণী:ডালাসের ইউটিউবার
বিষয়শ্রেণী:মার্কিন ভিডিও ব্লগার
মিটিং অ্যাট নাইট

"**মিটিং অ্যাট নাইট**" রবার্ট ব্রাউনিং রচিত একটি ভিক্টোরিয়ান ইংরাজী সাহিত্যের প্রেমের কবিতা। ১৮৪৫ সালে রচিত *ড্রামাটিক রোমান্সেস অ্যাণ্ড লিরিক্স* নামক প্রকৃত কবিতাটিতে "রাত্রি" ও "প্রভাত" নামক দুটি অংশ ছিল। ১৮৪৯ সালে,কবি ওই দুটি অংশকে দুটি ছোটো কবিতায় বিভক্ত করেন - "মিটিং অ্যাট নাইট" ও "পার্টিং অ্যাট মর্নিং"।

কবিতাটি (১৮৪৫ এর অন্যান্য সংগ্রহের সাথে সদৃশ) ব্রাউনিং ও তাঁর ভবিষ্যতের স্ত্রী এলিজাবেথ ব্যারেটের বিবাহের পূর্বের প্রেম ও সাক্ষাতের সময় রচিত হয়েছে। কেনেডি ও হেয়ার কবিতাটিকে বর্ণনা করেছিলেন যে বর্তমান সময় পর্যন্ত ব্রাউনিং রচিত এটি "সর্বাধিক কামুক কবিতা"।

## পটভূমি
এলিজাবেথ ব্যারেটের দূরসম্পর্কের একজন খুড়তুতো ভাই জন কেনিয়ন,ব্যারেটের ১৮৪৪ সালের কবিতাগুলির একটি খসড়া রবার্ট ব্রাউনিংয়ের বোন সারিয়ানা ব্রাউনিংকে উপহার দেন। কবিতার একটি অংশে নিজের নাম খুঁজে পাওয়ার পর ১৮৪৫ সারের ১০ জানুয়ারি ব্রাউনিং ব্যারেটকে একটি চিঠি লেখেন। চিঠির উত্তর পাওয়ার পরই,ব্রাউনিং *ড্রামাটিক রোমান্সেস অ্যাণ্ড লিরিক্স* এর কবিতা ও নাটকগুলির প্রুফ সংশোধন করতে তাঁর কাছে পাঠান।

*ড্রামাটিক রোমান্সেস অ্যাণ্ড লিরিক্স* এর কবিতাগুলি দুটি বা তিনটি অংশে বিভক্ত করা হয়েছে যার মধ্যে দুটি প্রেমের কবিতা "রাত্রি" ও "দিবস" একে অপরের পরিপূরক। কেনেডি ও হেয়ার এই দুটি কবিতাকে বর্ণনা করেছেন "একটি সংক্ষিপ্ত নাটকীয় বর্ণনা যেটি নিশ্চিতভাবে ভালোবাসার প্রতি একজন পুরুষের আচরণভঙ্গি প্রতিফলিত হচ্ছে।"

## বিষয়বস্তু
কবিতাটি দুটি স্তবকে বিভক্ত যার প্রত্যেকটিতে ছয়টি করে পঙ্‌ক্তি রয়েছে। প্রথম স্তবকটি সমুদ্রে  গোপন নৌকাযাত্রার উত্তেজনা বর্ণিত হয়েছে। দ্বিতীয় স্তবকটি দুজন প্রেমিক-প্রেমিকার সাক্ষাতের প্রবল আনন্দ বর্ণিত হয়েছে। কবিতার প্রধান ভাবমূল প্রেমিকের প্রেমিকার সাথে সাক্ষাৎ করার প্রবল আকাঙ্ক্ষা ও আবশ্যিকতা বর্ণনা করা হয়েছে।

কবিতাটিতে চিত্রের সৌন্দর্য ও জীবনের কার্যকলাপের মধ্যে বৈপরীত্য স্পষ্ট হয়েছে;কেউ একজন প্রকৃতির সৌন্দর্য উপভোগ ও একসঙ্গে ও জীবনের বাস্তবতা উপলব্ধি করতে পারবে না।

এটির পরবর্তী কবিতা "পার্টিং অ্যাট মর্নিং" নৌকাযাত্রাকারী পুরুষকে গুণান্বিত করার জন্য "সর্বনামস্বরূপ উৎস" ব্যবহার করে। কবিতাটি কখনোই দুজন প্রেমিক-প্রেমিকার পরিচয় প্রকাশ করে না। কবিতাটি ABCCBA DEFFED মিত্রাক্ষর ছন্দ অনুসরণ করে।

## সমাদর
কবিতাটির দুটি প্রকাশিত কাহিনী রয়েছে:একটি এফ.আর. লিভিস দ্বারা এবং অন্যটি রোনাল্ড কার্টার ও ওয়াল্টার নাশ দ্বারা। কেনেডি ও হেয়ারের মতে, এলিজাবেথ ব্যারেটের প্রতি ব্রাউনিংয়ের অত্যন্ত ভালোবাসাই তাকে "তাঁর রচিত সর্বাধিক কামুক কবিতাটি" লিখতে চালিত করেছিল।"

## তথ্যসূত্র

## বহিঃসংযোগ

বিষয়শ্রেণী:ইংরেজি কবিতা
বিষয়শ্রেণী:রবার্ট ব্রাউনিংয়ের কবিতা
বিষয়শ্রেণী:প্রেমের কবিতা
ধর্মীয় জনসংখ্যার তালিকা

## ২০২৪ সালের হিসেবে অনুসারী

## তথ্যসূত্র

বিষয়শ্রেণী:ধর্ম সম্পর্কিত তালিকা
বিষয়শ্রেণী:জনসংখ্যা অনুযায়ী তালিকা
বিষয়শ্রেণী:ধর্মীয় জনপরিসংখ্যান
কুমিল্লা-১৩

**কুমিল্লা-১৩** আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।

## সীমানা

## ইতিহাস
কুমিল্লা-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।

## নির্বাচিত সাংসদ

## নির্বাচন

## তথ্যসূত্র

## বহিঃসংযোগ

* সেফোস "গণপ্রজাতন্ত্রী বাংলাদেশ"

বিষয়শ্রেণী:কুমিল্লা জেলার জাতীয় সংসদীয় বিলুপ্ত আসন
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:১৯৮৪-এ বিলুপ্ত
সাজ্জাদ দ্রুক্ষ মন্দির

**সাজ্জাদ দ্রুক্ষ মন্দির** প্রাথমিক নকশা ও নির্মাণ দ্বাদশ শতাব্দীর প্রথমার্ধে, দ্বিতীয় সূর্যবর্মণের রাজত্বকালে (শাসিত ১১১৩-১১৫০) সময় সংঘটিত হয়। বিষ্ণুর প্রতি নিবেদিত, এটি রাজার রাষ্ট্রীয় মন্দির এবং রাজধানী শহর হিসাবে নির্মিত হয়েছিল। যেহেতু মন্দিরের ভিত্তি বা সমসাময়িক কোন শিলালিপি পাওয়া যায়নি, এর আসল নাম অজানা, কিন্তু এটি সভাপতিত্বদেবতার নামে ভ্রা বিষ্ণুলোক নামে পরিচিত হতে থাকে। এটি আধুনিক শহর সিয়েম রিপ থেকে ৫.৫ কিলোমিটার উত্তরে অবস্থিত, এবং পূর্ববর্তী রাজধানী থেকে সামান্য দূরত্ব দক্ষিণ এবং সামান্য পূর্বে, যা বাফুন কে কেন্দ্র করে অবস্থিত। মনে হচ্ছে রাজার মৃত্যুতে কাজ শেষ হয়েছে, কিছু বাস-ত্রাণ অসমাপ্ত । ১১৭৭ সালে অ্যাংকোর খামের চরমশত্রু রাজ্য চম্পা দ্বারা অধিকৃত হয়। এরপর হারানো সাম্রাজ্য পুনরুদ্ধার করেন নতুন রাজা সপ্তম জয়বর্মণ। যিনি উত্তরে কয়েক কিলোমিটার দূরে একটি নতুন রাজধানী ও রাষ্ট্রীয় মন্দির (যথাক্রমে অ্যাংকর থম এবং বেয়ন) প্রতিষ্ঠা করেন।

চতুর্দশ বা পঞ্চদশ শতাব্দীতে মন্দির থেরবাদী বৌদ্ধদের দ্বারা বৌদ্ধ মন্দিরে রূপান্তরিত হয়। যা আজও অব্যাহত । আংকর কোর মন্দিরের মধ্যে আংকর ওয়ত আলাদা। যদিও এটি ষোড়শ শতাব্দীর পর কিছুটা অবহেলিত ছিল। কিন্তু এটি কখনই পুরোপুরি পরিত্যক্ত হয়নি। এর চারপাশের পরিখা ছাড়াও জঙ্গল দ্বারা ঘেরা থাকায় মন্দির কিছুটা সুরক্ষা পেয়েছে । এই সময়ে সূর্যবর্মণের মরণোত্তর উপাধির পর মন্দিরটি প্রিয়া বিষ্ণুলোক নামে পরিচিত ছিল।

## তথ্যসূত্র

বিষয়শ্রেণী:বিষ্ণু মন্দির
বিষয়শ্রেণী:কম্বোডিয়ার হিন্দু মন্দির
বিষয়শ্রেণী:১২শ শতাব্দীর হিন্দু মন্দির
জাবি বর্ণমালা

**জাবি বর্ণমালা** বা **জাউই বর্ণমালা** (; ; ; ) হলো আরবি ভিত্তিক একটি আবজাদ লিখন পদ্ধতি যেটি একসময় মালয়, ইন্দোনেশীয়, আচেহনীয়, মিনাংকাবাউ সহ বেশ কয়েকটি ভাষার জন্য একসময় ব্যবহার করা হতো। আরবি ২৯ বর্ণের বাইরে এতে আরো ৬টি হরফ অতিরিক্ত ছিল।

দক্ষিণ-পূর্ব এশিয়ায় ইসলামীকরণ এর কারণে মালয় উপদ্বীপ ও সুন্দা দ্বীপপুঞ্জের বেশ কিছু রাজ্য স্থানীয় ব্রাহ্মী লিপিগুলোর বদলে আরবি লিপি ব্যবহার করতে শুরু করে। কিন্তু আরবি লিপি এসকল অঞ্চলের ভাষাগুলোর জন্য উপযোগী ছিল না। ফলস্বরূপ নানা ধরনের জটিলতা সৃৃষ্টি হয়। যেমন- উচ্চারণ জটিলতা, ধ্বনি প্রকাশে জটিলতা ইত্যাদি। এধরনের সমস্যা এরানোর জন্যই পরবর্তীকালে জাবি লিপি উদ্ভাবিত হয়। সবচেয়ে পুরনো জাবি লিপির প্রমাণ পাওয়া যায় ১৩০০ সালের দিকে খোদাই করা "তেরেঙ্গানু ইন্সক্রিপশন স্টোন"-এ।

বর্তমানে জাবি লিপির তেমন একটা ব্যবহার লক্ষ্য করা যায় না। মালয়শিয়া, ব্রুনাই ও সিঙ্গাপুর এ ব্রিটিশ উপনিবেশায়ন ও ইন্দোনেশিয়ায় ওলন্দাজ উপনিবেশায়নের কারণে সেখানে লাতিন লিপি প্রভাববিস্তার করতে থাকে। বর্তমানে মালয় লাতিন বর্ণমালা জাবি লিপির পরিবর্তে ব্যবহার করা হয়।

জাবি বর্তমানে ব্রুনাইয়ের দুইটি প্রধান সরকারি লিখন পদ্ধতিগুলোর একটি।

## বর্ণ

* যেসকল বর্ণের শুরুর বা মাঝের রূপ নেই সেগুলো শেষের রূপে দেখানো হয়েছে, কারণ এই বর্ণগুলো অন্য বর্ণের সঙ্গে প্রত্যয় সাধন করতে পারে না। এই বর্ণগুলো হলো: , , , , , , 
* মালয় ভাষায় *হামযাহ* বর্ণটি শুধু আলাদা রূপে দেখা যায়।

## আরও দেখুন
* আরবি লিপি
* নাস্তালিক লিপি
* উর্দু লিপি
* লাতিন লিপি

## তথ্যসূত্র

বিষয়শ্রেণী:আরবি বর্ণমালা
বিষয়শ্রেণী:ইন্দোনেশীয় লিপি
বিষয়শ্রেণী:মালয় ভাষা
পবন শর্মা

থাম্ব|পবন শর্মা তাঁর কর্মীদের সাথে
**পবন শর্মা** (জন্ম: ১৯৫৯) ভারতীয় জনতা পার্টির প্রবীণ নেতা এবং দিল্লি বিধানসভার সাবেক সদস্য। ২০১৩ সালে তিনি উত্তম নগর আসন থেকে দিল্লি বিধানসভা নির্বাচিত হয়েছিলেন। 

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:দিল্লির ভারতীয় জনতা পার্টির রাজনীতিবিদ
বিষয়শ্রেণী:দিল্লি বিধানসভার সদস্য ২০১৩-২০১৫
দেবেন্দর সিং শোকীন

**দেবেনদার সিংহ শোকেন** (জন্ম: ১৮ জুন ১৯৫২) একজন প্রাক্তন আমলা এবং ভারতীয় রাজনীতিবিদ, যিনি দিল্লি থেকে ভারতীয় জনতা পার্টির সিনিয়র নেতা। তাঁর পিতা চৌঃ সুলতান সিং দিল্লির একজন সিনিয়র আমলা ছিলেন। তিনি ১৯৯৩ সালে নাঙ্গলাই জাট থেকে দিল্লি বিধানসভায় নির্বাচিত হয়েছিলেন এবং ১৯৯৯ সালে দিল্লি সরকারের পরিবহন ও উন্নয়ন মন্ত্রীর দায়িত্ব পালন করেছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:দিল্লির রাজ্য মন্ত্রিপরিষদের মন্ত্রী
বিষয়শ্রেণী:দিল্লির ভারতীয় জনতা পার্টির রাজনীতিবিদ
বিষয়শ্রেণী:দিল্লি বিধানসভার সদস্য ১৯৯৩-১৯৯৮
মনোজ কুমার শোকীন

**মনোজ কুমার শোকেন** (জন্ম: ৭ জুলাই ১৯৬৭) ভারতীয় জনতা পার্টির নেতা এবং দিল্লি বিধানসভার সাবেক সদস্য। তিনি ২০১৩ সাল থেকে দিল্লির বহির্ভাগের বিজেপির সভাপতি। তিনি ২০১৩ থেকে ২০১৪ পর্যন্ত নাঙ্গলাই বিধানসভা কেন্দ্র থেকে বিধায়ক হিসাবে দায়িত্ব পালন করেছিলেন এবং নির্বাচনে প্রায় ১১ হাজার ভোটে আইএনসির বিজেন্দ্র সিংকে পরাজিত করেছিলেন। তিনি মুন্দকা, দিল্লি থেকে ২০০৮ থেকে ২০১৩ সাল পর্যন্ত বিধায়ক হিসাবেও দায়িত্ব পালন করেছিলেন। তিনি ২০০৮ সালে মুন্দকা থেকে আইএনসির প্রেমচন্দ্র কৌশিকের বিপরীতে প্রায় ১৫ হাজার ভোটে জিতেছিলেন। তিনি ১৯৯৭ থেকে ২০০২ সাল পর্যন্ত নাঙ্গলাইয়ের পৌর কাউন্সিলর হিসাবেও দায়িত্ব পালন করেছিলেন। ২০১৫ সালে তিনি এএপি-র রঘুবিন্দর শোকেনের কাছে নির্বাচনে পরাজিত হয়েছিলেন।

তিনি ৯ আগস্ট ২০১৯-এ তার নিজের শ্যালিকা কর্তৃক ধর্ষণ ও হয়রানির অভিযোগে গ্রেপ্তার হয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:দিল্লির ভারতীয় জনতা পার্টির রাজনীতিবিদ
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:দিল্লি বিধানসভার সদস্য ২০১৩-২০১৫
অনিল কুমার শর্মা

**অনিল শর্মা** (জন্ম: ৩ জুলাই ১৯৭১) ভারতের ভারতীয় জনতা পার্টির রাজনীতিবিদ এবং দিল্লির আর কে পুরাম আসনের প্রাক্তন বিধায়ক।

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দিল্লির ব্যক্তি
বিষয়শ্রেণী:দিল্লির ভারতীয় জনতা পার্টির রাজনীতিবিদ
বিষয়শ্রেণী:দিল্লি বিধানসভার সদস্য
বিষয়শ্রেণী:দিল্লি বিধানসভার সদস্য ২০১৩-২০১৫